
RAPORT DE SPECIALITATE

Proiect de hotărâre privind modificarea Hotărârii Cosiliului Local nr. 170/29.05.2007 privind ajustarea tarifului pentru prestarea  serviciului de  hidroforizare a apei reci potabile către consumatorii din Municipiul Timişoara de către S.C. Compania Locală de Termoficare Colterm S.A.

Având în vedere Expunerea de motive nr. SC2017-24.584/04.10.2017 a Primarului Municipiului Timişoara şi Proiectul de hotărâre privind ajustarea tarifului pentru prestarea  serviciului de  hidroforizare a apei reci potabile către consumatorii din Municipiul Timişoara,  prin care se propune modificarea art. 1 şi art. 2 din HCL 170/2007;
Facem următoarele precizări: 
În conformitate cu modificarea următoarelor elemente:
	- creşterea tarifului la energia electrică de la 0,3513 lei/kW (cuprins în vechiul tarif aplicat de la 01.06.2007) la 0,5355 lei/kW cât este în prezent (creştere de 52,43%);
	- creşterea tarifului la apă rece de la 1,32 lei/mc (cuprins în vechiul tarif aplicat de la 01.06.2007) la 2,85 lei/mc în prezent (creştere de 115,91%);
	- creşterea tarifului la canal de la 0,83 lei/mc (cuprins în vechiul tarif aplicat de la 01.06.2007) la 2,84 lei/mc în prezent (creştere de 242,17%);
	- inflaţia de 37,35% pentru perioada 2007-2016;
	- creşteri salariale medii de 15%,

Propunem o modificare a tarifului pentru prestarea serviciului de hidroforizare a apei reci potabile, după cum urmează:

Energia electrică
Din măsurătorile efectuate a rezultat un consum specific de 0,5308kWh/mc
962.947 mc apă hidrofor livrată x 0,5308 kWh/mc x 0,4920 lei/kWh = 251.477 lei
251.477 lei : 962.947 mc = 0,2612 lei/mc

Consum tehnologic apă
(1.367.640 mc apă hidrofor cumpărată – 962.947 mc apă hidrofor livrată) x (2,85 + 2,84) lei/mc = 543.603 lei
543.603 lei : 962.947 mc = 0,5645 lei/mc

Celelalte elemente: materii prime, materiale, reparaţii, contorizare, amortizare, cheltuieli salariale sunt cheltuieli fixe (deci nu variază în funcţie de cantitatea de apă rece hidrofor livrată), au fost indexate după cum urmează:



Materii prime, materiale şi reparaţii
Valoare aprobată:					94.938 lei
Inflaţie:						37,35%
Valoare propusă:					130.397 lei

	Alte cheltuieli (contorizare)
Valoare aprobată:					32.640 lei
Indexare:						25%
Valoare propusă:					40.800 lei

Amortizare reţele apă rece hidrofor
Valoare aprobată:					10.905  lei
Amortizare lunară					2.688,24 lei
Valoare propusă:					32.259 lei

Cheltuieli salariale: s-a aplicat o indexare de 15%, în raport cu creşterea salarială medie pentru perioada 2007-2016.

Cost unitar aprobat:					0,0543 lei/mc
Cost unitar propus:					0,0834 lei/mc

Impozite, taxe şi alte vărsăminte

Cost unitar aprobat:					0,0166 lei/mc
Cost unitar propus:					0,0271 lei/mc

	În concluzie, pentru consumatorul de apă rece hidrofor, care plăteşte apa rece consumată plus tariful de hidrofor, creşterea este de la 6,163 lei/mc la 6,929 lei/mc, adică 12,43%. Astfel, tariful pentru prestarea  serviciului de  hidroforizare a apei reci potabile către consumatorii din Municipiul Timişoara se modifică la valoarea de 1,2392 lei/mc fără TVA, respectiv 1,4747 lei/mc cu TVA, începând cu data de 01.10.2017.

	Având în vedere prevederile legale expuse în prezentul raport, apreciem că proiectul de hotărâre privind modificarea Hotărârii Cosiliului Local nr. 170/29.05.2007 privind ajustarea tarifului pentru prestarea  serviciului de  hidroforizare a apei reci potabile către consumatorii din Municipiul Timişoara de către S.C. Compania Locală de Termoficare Colterm S.A. îndeplineşte condiţiile pentru a fi supus dezbaterii şi aprobării plenului consiliului local. 

